Keeanga-Yamahtta Taylor

Keeanga-Yamahtta Taylor afroamerikar feminista, antikapitalista eta arrazakeriaren aurkako ekintzailea da. Princetongo Unibertsitateko Ikasketa Afroamerikarren Sailean irakasten du, eta batez ere Estatu Batuetako gizarte-mugimenduei eta arraza-desberdintasunei buruz idazten du. Arrakastatsua izan zen Black Lives Matter, bere lehen liburua, eta sari ugari jaso dituzte haren liburuek. 

 Heziketa 
Maizterren eskubideen aldeko aktibista gisa lan eginez, Taylorrek gaueko eskolak hartu zituen Illinoiseko Ipar-Ekialdeko Unibertsitatean, Chicagon. Gero, New York Cityra joan zen Chicagora itzuli aurretik, eta 2007an amaitu zuen unibertsitateko lizentzia. 2011n masterra egin zuen eta ondoren doktoretza, biak ikasketa afroamerikarretan, Northwestern Unibertsitatean. Bere tesiaren izenburua "Race for Profit: Black Housing and the Urban Crisis in the 1970" izan zen ("Mozkin lasterketa: beltzen etxebizitza eta hiri-krisia hirurogeita hamarreko hamarkadan"). Bertan, aztertu zuen Taylorrek 1960ko hamarkadako hiri-matxinadaren ondoren, gobernu federalak diru-sarrera txikiko komunitate afroamerikarretan etxebizitza familiabakarren jabetza nola sustatu zuen. Doktore-tesiak erakusten du gobernu federala higiezinen eta bankuen sektoreekin elkarlanean aritu zela etxebizitza-jabetzako programa horiek sortzeko, eta kapital pribatuak etxebizitza-politika federaletan izan zuen eragina aztertu zuen. « Curriculum vitæ », Keeanga-Yamahtta Taylor, consulté le 20 avril 2020. 

 Unibertsitate ikasketak 
2013tik 2014ra, Taylorrek Urbana-Champaigneko Illinoisko Unibertsitatean lan egin zuen Ikasketa Afroamerikarren Sailean, non doktoretza ondoko beka bat izan zuen. 2014tik aurrera, Princetongo Unibertsitateko irakasle laguntzailea izan zen Ikasketa Afroamerikarren Sailean; 2018tik aurrera, Charles H. McIlwain « Keeanga-Yamahtta Taylor », Princeton University, Department of African-American studies, consulté le 20 avril 2020. katedran aritu zen. Bere tesiaren ildotik, AEBetako etxebizitza politikei buruzko ikastaroak eta hitzaldiak ematen zituen: hirietako etxebizitza gaitasunaren azpigarapenean zituen ondorioak aztertzen zituen, baita afroamerikarren diskriminazio historikoa etxebizitzaren arloan ere. Politika publikoak ere interesatzen zaizkio, eta azken horiek Estatu Batuetako arraza-bereizkeriaren ikuspegitik nola eztabaidatzen, eta ezartzen diren aztertu izan du. 2020an, Taylorrek Liberty Legacy Foundation Saria jaso zuen, hein batean bere tesian oinarritutako azken lanagatik: Race for Profit: How Banks and the Real Estate Industry Undermined Black Home Ownership. Sari hori AEBetako Historialarien Erakundeak (OAH) urtero ematen duen saria da, Estatu Batuetako eskubide zibilen aldeko borrokei buruz historialari batek idatzitako liburu onenari, 1776tik gaur arte. 2018an, OAHrako hizlari emeritu izendatu zuten. « Liberty Legacy Foundation Award Winners », Organization of American Historians (site officiel), consulté le 20 avril 2020. « About Us », Organization of American Historians, consulté le 20 avril 2020. « Keeanga-Yamahtta Taylor », Organization of American Historians, consulté le 20 avril 2020. 

 Unibertsitateko lan militante eta konprometituak 

 "Black Lives Matter" (2016) 
Bere lehen liburua, From #BlackLivesMatter to Black Liberation, 2016an argitaratu zuen. 2017an, Agone argitaletxeak frantsera itzulita “Black Lives Matter: le renouveau de la révolte noire américaine” izenburupean argitaratu zuen eta gaztelaniaz "Un destello de libertad: De #blacklivesmatter a la liberación negra"  izenarekin, Traficantes de Sueños argitaletxeak. Liburu horrek mugimendu beltzaren historia hurbila aztertzen zuen, polizia indarkeriaren aurkako protestetatik integrazio politikoaren mugetaraino. Taylorrek Black Lives Matter mugimendu sozial eta militante afroamerikarraren sorrera aztertu zuen galdera erabakigarri bat eginez: zergatik sortu zen beltzenganako indarkeria polizialaren aurkako mobilizazio afroamerikar hori, hain zuzen ere, Barack Obama lehen presidente beltzaren lehendakaritzan, zeinek, hala, bazirudien Amerika «post-raziala» irudikatzen zuela, hau da, «arrazarekiko axolagabea». Taylorrek “arrazakeriaren ekonomia politikoa” deritzona aipatzen zuen berriro, eta beltzenganako polizia-indarkerian gorpuzten zen. Indarkeria horiek esklabotzaren aboliziotik, 1960ko hamarkadako gizarte-mugimenduetatik eta elite beltz berri baten goralditik zetozen, “aurreiritzi arrazistak eta pobreen aurkakoak birkokatzeko azkar”. Black Lives Matter iritzi eta mobilizazio mugimendua zela azpimarratu zuen, eta ezin zela helburu izan, beltzen benetako askapen mugimendu baterako abiapuntua baizik. Liburuak arrakasta handia izan zuen eta 2016an Lannan Cultural Freedom Award (Kultur Askatasunaren Lannan Saria) irabazi zuen, urtero testuinguru historiko garaikidearekiko bereziki garrantzitsuak diren ez-fikziozko lanak saritzen dituena. Sariak kalitate akademiko edo kazetaritzako lan berezia egiten duten idazleak saritzen ditu, eta kultura askatasunaren eta justizia sozial, ekonomiko eta arrazaren aldeko borrokak ulertu eta laguntzeko tresna ideologikoak eskaintzea ere badu helburu. Urte horretan bertan, Taylor Estatu Batuetako 100 afroamerikar garrantzitsuenetako bat izendatu zuen The Root aldizkari afroamerikarrak.K.-Y. Taylor, op. cit, « Aujourd’hui, la naissance d’un nouveau mouvement contre le racisme et la police révèle une fois de plus l’illusion d’une société américaine indifférente à la race ou post-raciale », . « Keeanga-Yamahtta Taylor Awarded 2016 Cultural Freedom Award for an Especially Notable Book », Lannan.org (site officiel), consulté le 20 avril 2020. « The Root 100 - 2016 », The Root (site officiel), consulté le 20 avril 2020.

 "Black Feminism and the Combahee River Collective" (2017) 
2017an, Taylorrek How We Get Free: Black Feminism and the Combahee River Collective argitaratu zuen. Liburu hori Combahee River Collective taldeko sortzaileen idatziek osatzen zuten, 1960ko eta 70eko hamarkadetako erakunde feminista lesbiana erradikala, nagusiki militante feminista beltzak biltzen zituena. Combahee River Kolektiboaren Adierazpenak zapalkuntza mota ezberdinen aurka borrokatzeko borondatea agertzen zuen: arrazakoa, sexuala, heterosexuala, eta klasekoa. Antiinperialista, antikapitalista eta antipatriarkala, erakunde horrek eragin handia izan zuen gaur egun Black feminism deitzen den horretan: Taylorrek editatutako lanak Combahee River Collective taldeak feminismo beltzari buruz gaur egun duen oihartzuna aztertzea zuen helburu. Taylorrek sarrera sinatu zuen, eta bertan Combahee River Collective taldearen ondarea aztertu zuen, 2016ko presidentetzarako hauteskundeen testuinguruan. 2018an, liburu horrekin Lambda Literary Saria irabazi zuen LGTBIQ ez-fikzio batengatik, urtero LGTB gaiekin zerikusia duten lanak saritzen dituena. « 30th Annual Lambda Literary Award Winners Announced », Lambda Literary, 5 juin 2018. Consulté le 20 avril 2020.

 Konpromiso politikoak eta aktibismoa 

 Donald Trumpen aurkako jarrera 

 Donald Trumpen inbestiduraren aurkako antolaketan parte hartzea 
Donald Trumpek Estatu Batuetako 45. presidente kargua hartu zuen egunean, 2017ko urtarrilaren 20an, Taylorrek Washington DCko Lincoln Theatre-n antolatutako inbestiduraren aurkako ekitaldi batean parte hartu zuen. Ekitaldia Jacobin ezkerreko aldizkariak, Haymarket Books irabazi asmorik gabeko argitaletxe sozialista eta independenteak, eta Verso Books New Left Review-k ezkerreko argitaletxeak antolatutakoa zen. Milatik gora lagunek hartu zuten parte, Donald Trumpen hautaketaren aurka protesta egiteko eta presidente errepublikarrarekiko erresistentzia nola egituratu eta antolatu behar zen eztabaidatzeko. Ekitaldi horretako hitzaldiak Haymarket Books-en argitaratu zituzten Anand Gopal, Keeanga-Yamahtta Taylor, Naomi Klein, Jeremy Scahill eta Owen Jonesek. « The Anti-Inauguration », Jacobin, 17 janvier 2017, consulté le 20 avril 2020.

 Jazarpena 
2017ko maiatzaren 20an, Taylorrek graduazio hitzaldia eman zuen Hampshire Collegen, Massachusettsen, eta Donald Trump presidentea "arrazista, sexista eta megalomanoa" zela esan zuen, mundu guztiari gutxiengoak zapaltzen dituzten politiken aurka borrokatzeko deia eginez. Orduan, Fox Newsek bere hitzaldiaren pasarte bat zabaldu zuen, eta, horren ondorioz, ziberjazarpen kanpaina bat jasan zuen, mezu beldurgarri ugari jasoz, heriotza mehatxuak barne. Horren ondorioz, bertan behera utzi zituen Seattlen eta San Diegon eman behar zituen hitzaldiak: «Pena handiz erabaki dut aste honetan bertan behera uztea Seattleko udaletxean eta San Diegoko Kaliforniako Unibertsitatean egitekoak ziren nire hitzaldi publikoak. Nire agerraldiak bertan behera uzten ditut, nire eta nire familiaren segurtasunaren beldur. Joan den ostiraletik berrogeita hamar mezu baino gehiago jaso ditut gorrotoz eta mehatxuz betetakoak. Mezu horietako batzuek indarkeria mehatxu zehatzak zituzten, hilketa barne». Iritzi politikoengatik gorrotoa sustatu izana leporatu zion Fox News-i. Hilabete batzuk geroago, 2017ko Chicagoko Socialism Conference inauguratu zuen, Seattlen bertan behera utzitako hitzaldi publikoan eman behar zuen hitzaldia eginez. Keeanga-Yamahtta TAYLOR, déclaration via Haymarket Books, publié 31 mai 2017, consulté le 20 avril 2020. Keeanga-Yamahtta TAYLOR, op. cit..Ce discours est en ligne :  Keeanga-Yamahtta TAYLOR, « The Speech Racists Didn't Want You to Hear », Jacobin, 12 juillet 2017, consulté le 20 avril 2020.

 Ezkerreko militantea 
2019an desegin zen arte, Taylor International Socialist Organization talde troskistako kide buruzagietako bat izan zen; bere burua antikapitalistatzat aldarrikatzen zuen. AEBetako Jacobin aldizkari ezkertiarrean idatzi ohi zuen, AEBetako ezkerraren ahots nagusi gisa definitzen den aldizkaria, politikari, ekonomiari eta kulturari buruzko ikuspegi sozialistak eskainiz. 2020ko presidentetzarako hauteskundeetarako, Taylorrek Bernie Sanders hautagai sozialista babestu zuen, «mehatxu existentziala establishment politikoaren aurrean» baitzen bere ustetan; hori aurpegiratu zioten ezker muturreko zenbait militantek, uste baitzuten horrela jokatuz etsi egiten zuela sozialismoa Alderdi Demokrataren bidez soilik eraikitzea irudikatzean: «ISOko buruzagi ohi batzuek, hala nola Todd Chretien eta Keeanga-Yamahtta Taylorrek, babesa eman diote Sandersi eta beste demokrata batzuei, eta, hain zuzen, uko egin diote langile klasearen independentziaren printzipioari. Laguntza hori bateraezina da langile klasean (eta ez soilik burokrazietan) ainguratutako erakunde bat eraikitzeko proiektuarekin”. « About Us », Jacobin (site officiel), consulté le 20 avril 2020. Keeanga-Yamahtta TAYLOR, « Bernie Sanders’ Democratic Socialism Speech Was a Landmark », Jacobin, 18 juin 2019, consulté le 20 avril 2020. Jimena VERGARA, Socialism 2019: The Two Souls of U.S. Socialism, LeftVoice, 23 juillet 2019, consulté le 20 avril 2020. 

 Bibliografia 

 Keeanga-Yamahtta TAYLOR, Race for Profit: How Banks and the Real Estate Industry Undermined Black Home Ownership, Chapel Hill, University of North Carolina Press, 2019.
 Keeanga-Yamahtta TAYLOR, The Pivot to Class, Brandon M. TERRY (arg. ), Fifty Years Since MLK, Cambridge (MA), MIT Press, 2018.
 Keeanga-Yamahtta TAYLOR (arg. ), How We Get Free: Black Feminism and the Combahee River Collective, Chicago, Haymarket Books, 2017.
 Anand GOPAL, Owen JONES, Naomi KLEIN, Jeremy SCAHILL eta Keeanga-Yamahtta TAYLOR, The Anti-Inauguration: Building Resistance in The Trump era, Chicago, Haymarket Books, 2016.
 Keeanga-Yamahtta TAYLOR, From #BlackLivesMatter to Black Liberation, Chicago, Haymarket Books, 2016.

 Erreferentziak 

 Kanpo estekak 
Webgune ofiziala
Princeton Unibertsitateko Ikasketa Afroamerikarreko Irakaslea

Kategoria:Afro-estatubatuarrak
Kategoria:Ameriketako Estatu Batuetako eskubide zibilen mugimendua
Kategoria:Ameriketako Estatu Batuetako LGBT eskubideen aktibistak
Kategoria:Ameriketako Estatu Batuetako feministak
Kategoria:Emakume ekintzaileak